De maestros y navegantes.: octubre 2013
Després d'una setmana intensa, avui toca descansar. Avui he descobert Bloglovin i m'hi he adherit! Esper poder accedir a més informació que m'interessa i enriquir també el meu blog! Ja he posat el link per altres puguin seguir el meu blog des d'allà! :-)
Per a què ens serveixen els embarbussaments?
Els embarbussaments són jocs lingüístics que permeten als infants aprendre a articular correctament fonemes de forma divertida i entretinguda. Són jocs de caire tradicional, és a dir, és el poble qui ha creat aquestes combinacions de sons per treballar els principals fonenemes de la llengua (o aquelles combinacions de fonemes que solen resultar més complicades d'articular correctament).
Etiquetes: Articulació Consciència fonològica Expressió Oral
Una manera de treballar el llenguatge és mitjançant les endevinalles. Ajuden als infants a raonar i ordenar el seu pensament, d'una forma divertida. Us deixo l'enllaç al meu recopilatori personal:
Endevinalles sobre les fruites
Endevinalles sobre el temps i l'univers
Endevinalles sobre el cos humà
Endevinalles sobre els animals
El material es pot usar de diferents formes. Bé llegint les endevinalles si els alumnes són grans, bé mostrant possibles alternatives si els alumnes són més petites o tenen algún tipus de dificultat. Podeu treballar per categories temàtiques o bé mesclar-les.
Etiquetes: Comprensió Oral Endevinalles Expressió Oral Recursos
Per a treballar el buf.
Aquesta és una entrada que fa molt de temps que estic redactant. Es tracta de diferents exercicis per a treballar el buf de forma original i divertida amb els infants.
Bimbolles d'aiuga. Omplim un tassó d'aigua fins la meitat i bufam amb una "palleta" fem bombolles d'aigua amb diferent intensitat.
Bufa, bufa i veuràs. Es tracta de posar pintura líquida sobre un foli de diferents colors. Amb l'ajuda d'una "palleta" es bufa u s'exten la pintura creant creacions abstractes molt originals.
Carreres de bolles de paper.
Bufar xiulos, "matasuegras"...
Va per tu, Toni!
Record perfectament aquell estiu de fa tres anys. Era finals de juliol, feia calor i tu et queixaves que tenies fred. De cop i volta vas deixar de venir, estaves malalt. Al principi no es sabia el que tenies però amb el temps, es va confirmar. Tenies leucèmia, la maleïda leucèmia.
Durant molt de temps ningú va usar el teu material. Sempre deia, "això és la vela de'n Toni" o "aquests timons són els de'n Toni, cuidau-los". Tenia l'esperança que tard o prest tornaries amb nosaltres, però les notícies no arribaven. L'alegria va ser majúscula quan et vaig veure al club el passat mes de març. Vaig pensar que aviat tornaries a agafar un timó i a sentir el vent i la sal.
Ahir, malauradament, em van donar la notícia. Ja no ets amb nosaltres, ja no et tornarem sentir riure, ni cap dels teus comentaris ingeniosos... però tu te'n dus una part de cadascun de nosaltres. La teva emprenta és impossible d'esborrar.
Què injusta és la vida. Siguis on siguis, descansa en pau.
Consciència fonològica: les vocals
Aquí teniu material per treballar la consciència fonològica de les vocals. Aquesta serà una entrada que aniré actualitzant a mesura que vagi preparant més materials. Els pictogrames els he obtinguts tots de ARSAAC.
La "A":
Esper que vos siguin d'utilitat!
Etiquetes: Consciència fonològica
La inclusió no és cap utopia.
Per deixar una mica de banda tot el tema de la vaga, avui vos presentaré una experiència personal que crec que val la pena compartir.
Com sabeu, enguany estic fent feina a l'EAP de Ciutadella, una experiència completament diferent a les que he viscut fins ara i que em permet conèixer tots els camps en els que una mestra AL pot treballar en el món educatiu. Treballar amb infants petits (de 0 a 6 anys) és dur però molt enriquidor i també molt divertit. Al mateix temps, és un tant complicat i has de saber adaptar-te a ells per a que les sessions siguin profitoses. El treball coordinat amb la tutora del grup és fonamental.
Un dels centres als que vaig a fer feina és EI Xipell. Un centre gran, amb recursos i amb dues línies a segon cicle (de 3 a 6). És, per tant, un centre relativament gran. La meva aula de referència és la dels lliris, una aula de P4, on hi ha un alumne amb greus dificultats del llenguatge. Com a membre de l'EAP, la meva tasca fonamental és donar suport a aquest alumne i a la seva tutora. No obstant el treball amb na Núria, la tutora, és realment una passada. La comunicació és fluida, dedicim entre les dues que fer a l'aula, quines activitats es fan en petit grup, quines en gran grup... sempre amb l'objectiu de donar resposta a les necessitats de l'alumne amb més dificultats del llenguatge, però també amb una visió de grup. És a dir, el suport es dirigeix a tot el grup classe i no sols al grup d'alumnes amb dificultats del llenguatge. És cert que feim activitats en petit grup fora de l'aula, però aquestes activitats són per tots els alumnes i no sols per als, parlant clar i malament, "diagnosticats". I això és no és més que una manera d'entendre l'educació des d'una perspectiva inclusiva.
Així que, si nosaltres podem treballar des d'aquesta perspectiva és que tot és possible, si vols. :-)